stanford-oval/wikipedia huggingface dataset:
יוטיובר
תוכנית השותפות עם יוטיוב

יוּטְיוּבֶּר יכול לבחור אם ברצונו לקחת חלק בתוכנית השותפות עם חברת יוטיוב. התוכנית מאפשרת ליוּטְיוּבֶּר להרוויח כסף מהפרסומות המופיעות בעמוד הערוץ באתר ובסרטונים עצמם. כמו כן, חברת יוטיוב מעניקה הטבות שונות ליוּטְיוּבֶּר בהתאם לכמות העוקבים שלו וכמות הצפיות, כאשר כל תוכנית כוללת את הטבות התוכנית הקודמת.
| שם התוכנית | כמות העוקבים | זמן צפייה (שנה אחרונה) | הטבות |
| --- | --- | --- | --- |
| גרָפִיט | 1 - 1,000 | 0 שעות |  ניהול הערוץ באמצעות "סטודיו היוצרים"  גישה לצוות התמיכה ליוצרים של YouTube  גישה לאקדמיה ליוצרים של YouTube |
| אוֹפַּל | 1,000 - 10,000 | מעל 1,000 שעות |  השתתפות ב"ימי יוצרים" המאורגנים על ידי YouTube  אירועים וסדנאות ב"חללי YouTube"  השתתפות במפגשים מקומיים |
| בְּרוֹנזָה | 10,000 - 100,000 | מעל 10,000 שעות |  גישה לצוות יועצי הערוצים של YouTube  השתתפות בתחרות "היוצר הבא" - קבלת ציוד חדש, ליווי אישי לפיתוח הערוץ  זכאות לשימוש ב"חללי YouTube" עבור הפקת סרטונים  הפיכה לשגריר של YouTube. |
| כסף ועוד | מעל 100,000 | מעל 100,000 שעות |  זכאות לכפתור כסף  זכאות לשימוש באזורים מוגבלים ב"חללי YouTube" עבור הפקת סרטונים  זכאות לאיש קשר אישי בצוות ניהול השותפים של YouTube  גישה לאירועים ומתחמים ייעודיים המופקים על ידי YouTube. |
פגישת יוּטְיוּבֶּרִים בבית הלבן

להלן שמות היוּטְיוּבֶּרִים המצולמים בתמונה ופועליהם: במרכז התמונה ניצבת היוּטיוּבֶּרִית חנה הארט (אנ'), יוצרת סדרת סרטוני הווידאו "המטבח השיכור שלי" (אנ'), כמו גם שחקנית בסרט הקומדי-דרמטי "מחנה טַאקוֹטָה" (אנ'); לצדה ניצב טיילר אוקלי. יוּטְיוּבֶּרִים מצולמים אחרים כוללים את: מארק דַגְלאס (באנגלית: Mark Douglas); טוֹד ווֹמָאק (אנ') ובֵּן רֶלֶס – יוצרי ערוץ הקומדיה "Barely Political" (אנ') (בעברית: "פוליטי בקושי"), ואשר יצרו ב-2008 את סרטון הווידאו הוויראלי "בובת אובמה" (אנ'); מייקל סטיבנס, יוצר הערוץ הממותג: "VSauce" (אנ'); פִּיטֶר שוּקוֹף (אנ') ולוֹיִד אַלְקווִיסְט (אנ') – יוצרי סדרת הרשת: "קרבות הראפ האֶפִּיים של ההיסטוריה" (אנ'); במאית הקולנוע רייצ'ל לי גולדנברג (אנ'), אשר ביימה סרטוני וידאו קצרים בנושא: "חוק הגנת החולה וטיפול בר השגה" מטעם ממשל אובמה, עבור אתר האינטרנט וחברת הפקת הסרטים ותוכניות הטלוויזיה: "מצחיק או תמות" (אנ'), בהשתתפות ידוענים כדוגמת: ג'ניפר הדסון, אדי ג'ורג' (אנ') ואוליביה ויילד; השחקן מיקי מֶייר (באנגלית: Mickey Meyer) ודניאל קֶלִיסוֹן (אנ'), מפיקי רשת הקומדיה "Jash" (אנ'), המשדרת תכנים מקוריים, בכיכובם של כישרונות כגון: שרה סילברמן ומייקל סֶרָה.
ראו גם

ערוצי היוטיוב בעלי מספר המנויים הגדול ביותר
הערות שוליים

↑  "YouTuber" [יוּטְיוּבֶּר] (באנגלית). מילון אוקספורד אנגלית און-ליין. נבדק ב-24 בפברואר 2017. {{cite web}}:  (עזרה)
↑  "YouTube Creator Hub - Benefit levels" [חממת היוצרים של יוטיוב - תוכניות הטבות] (באנגלית). YouTube. נבדק ב-24 בפברואר 2017. {{cite web}}:  (עזרה)
| --- | --- |
בקרת זהויות :  GND: 1188069527  NKC: ph897241 
תמונה של יוצרי תכנים ביוטיוב, אשר נפגשו בבית הלבן עם נשיא ארצות הברית דאז, ברק אובמה, בפברואר 2014, כדי לקדם את הקשר ואת שיתוף הפעולה בין הממשל האמריקאי ובין "דור היוטיוב".
תוכנית לנגלנדס

תוכנית לנגלנדס היא מארג של משפטים והשערות מרחיקות לכת המקשרות תחומים מרכזיים בתורת המספרים האלגברית ובתורת ההצגות. את התוכנית הציע רוברט לנגלנדס ב-1967, במכתב לאנדרה וייל, והיא מהווה מסגרת לחלק נכבד מן המחקר המודרני בתורת המספרים. על יצירת התוכנית זכה רוברט לנגלנדס בפרס וולף למתמטיקה ב-1996, בפרס נמרס למתמטיקה ב-2006 ובפרס אבל היוקרתי למתמטיקה ב-2018.
הרעיון המרכזי של תוכנית לנגלנדס הוא לשייך יצירים אנליטיים (פונקציות L, שכמו אחותן המוכרת פונקציית זטא של רימן, הן טורי דיריכלה עם מכפלת אוילר מתאימה), לעצמים האלגבריים שאותם חוקרים.
מבוא > חבורת גלואה האבסולוטית

התוכנית סובבת סביב חבורות גלואה האבסולוטיות של השדות ה"אריתמטיים": השדות המקומיים והשדות הגלובליים. חבורת גלואה האבסולוטית  \ \Gamma _{k} של שדה  \ k מקודדת בתוכה את כל ההרחבות הסופיות של  \,k, וקושרת את המושגים הבסיסיים של תורת המספרים: אידיאלים ראשוניים, הערכות, פונקציות L, תבניות מודולריות, ועוד. לכל אלה יש מבנה פנימי חבוי, הנחשף כאשר מתבוננים בהם מנקודת המבט של חבורת גלואה האבסולוטית.
אחת המטרות של תורת המספרים המודרנית, ואפשר שהמרכזית שבהן, היא להבין את המבנה של חבורות גלואה האבסולוטיות. אלו חבורות פרו-סופיות, ולכן אפשר לפענח אותן באופן מלא דרך ההצגות מממד סופי - ההומומורפיזמים  \ \rho :\Gamma _{k}\rightarrow \operatorname {GL} _{n}(\mathbb {C} ). אם  \,k הוא שדה מספרים, אפשר להצמיד לכל הצגה כזו פונקציית L של ארטין,  \ s\mapsto L(s,\rho ), כאשר s הוא משתנה מרוכב.
מבוא > תורת שדות המחלקה

ההישג העיקרי של תורת שדות המחלקה, שייסד הילברט, הוא התיאור של המנה האבלית המקסימלית של חבורת גלואה האבסולוטית - האבליזציה שלה,  \ \Gamma _{k}/[\Gamma _{k},\Gamma _{k}] (כאשר  \ [\Gamma _{k},\Gamma _{k}] היא תת-חבורת הקומוטטורים של  \ \Gamma _{k}). מסמנים ב- \ k^{ab} את "הסגור האבלי" של  \,k: זהו השדה הגדול ביותר שחבורת גלואה שלו מעל  \,k היא אבלית; כך יוצא שחבורת גלואה של ההרחבה  \ k^{ab}/k היא האבליזציה של  \ \Gamma _{k}.
אם  \ k שדה מקומי, חבורת גלואה  \ \operatorname {Gal} (k^{ab}/k) איזומורפית באופן קנוני להשלמה הפרו-סופית של החבורה הכפלית  \ k^{\times }=k-\{0\}. אם  \ k שדה גלובלי, חבורת גלואה של הסגור האבלי איזומורפית ל- \ \mathbb {A} _{k}^{\times }/k^{\times }, כאשר  \ \mathbb {A} _{k} הוא חוג האדלים של  \ k (החוג הזה אורז יחד את כל ההשלמות  \ {k}_{p} של השדה k).
מבוא > פונקציות L

כנקודת המוצא של התוכנית אפשר לראות את חוק ההדדיות של אמיל ארטין, המכליל את חוק ההדדיות של גאוס על שאריות ריבועיות. החוק של ארטין חל על הרחבות גלואה אבליות של שדות מספרים, ומתאים פונקציות מיוחדות הנקראת "פונקציות L של ארטין" להצגות חד-ממדיות של חבורת גלואה של ההרחבה. בנוסף לזה, החוק מציג התאמה בין פונקציות L אלה, לפונקציות L אחרות הקרויות "פונקציות L של דיריכלה".
ההתאמה של ארטין עוסקת, כאמור, דווקא בהרחבות עם חבורת גלואה אבלית. עם זאת, את פונקציות ה-L של ארטין אפשר להגדיר גם כאשר החבורה אינה אבלית, לכל הצגה אי-פריקה של החבורה.
באותו אופן, להצגות אוטומורפיות  \ \pi  של  \ \mathbb {A} _{k}^{\times }/k^{\times }, מתאימות פונקציות L משלהן,  \ L(s,\pi ); בזכות הפירוק של פונקציות אלה למרכיבים מקומיים (המתאימים להשלמות של k לשדות מקומיים), התכונות האנליטיות שלהן מובנות היטב.
מבוא > הצגות אוטומורפיות

הרעיון המרכזי שהציע לנגלנדס הוא למצוא את ההכללה המתאימה לפונקציות L של דיריכלה, באופן שאפשר יהיה להשוות אותן לפונקציות L של ארטין לכל הרחבת גלואה, לאו דווקא אבלית.
זמן רב קודם לכן, הצליח אריך הקה לשייך פונקציית L של דיריכלה לכל תבנית אוטומורפית (שהיא פונקציה חלקה על חצי המישור העליון, המקיימת משוואות פונקציונליות מסוימות). לנגלנדס הכליל את הבניה הזו להצגות אוטומורפיות קספידליות, שהן הצגות אי-פריקות מסוימות מממד אינסופי של החבורה הליניארית הכללית  \ \operatorname {GL} _{n} מעל חוג האדלים  \ \mathbb {A} _{\mathbb {Q} } של הרציונליים.
לנגלנדס הצמיד פונקציות L להצגות האוטומורפיות האלה, ושיער שכל פונקציית L של ארטין המתאימה להצגה מממד סופי של חבורת גלואה האבסולוטית של שדה מספרים - שווה לפונקציית L המתאימה להצגה אוטומורפית קספידלית. זוהי "השערת ההיפוך" של לנגלנדס.
מבוא > התאמת לנגלנדס

התיאור שניתן לעיל לחבורת המנה האבלית המקסימלית  \ \Gamma _{k}/[\Gamma _{k},\Gamma _{k}] שקול להבנת ההצגות האבליות של החבורה  \ \Gamma _{k} עצמה, כלומר, ההצגות החד-ממדיות שלה. לנגלנדס הציע את ההמשך הטבעי לגישה זו, היינו, ניסיון לתאר את ההצגות ה-n ממדיות, עבור  \ n>1. באופן תמציתי ולא מדויק, השערות לנגלנדס מציעות התאמה טבעית בין ההצגות ה-n-ממדיות של  \ \Gamma _{k} לבין הצגות אוטומורפיות (מממד אינסופי) של החבורה הליניארית הכללית  \ \operatorname {GL} _{n}(k) במקרה המקומי, ושל  \ \operatorname {GL} _{n}(\mathbb {A} _{k}) במקרה הגלובלי. בנוסף לכך, ההתאמה אמורה לשמור על פונקציות L, דהיינו (על-פי ההשערה), פונקציית L המתאימה להצגה של חבורה גלואה, תהיה שווה לפונקציית L המתאימה להצגות האדליות של החבורה הליניארית הכללית.
מבין פונקציות L האחרונות, כל אלו המוכרות למתמטיקאים נבנות כטרנספורמי מלין של תבניות מודולריות, המתארות אספקט מסוים של קוהומולוגיית דה-רם של מרחבים מודולריים מסוימים; באותה עת, הצגות גלואה מקודדות את ה-etale cohomology של אותם מרחבים.
במקרה החד-ממדי, n=1, תיאור זה הוא הבסיס לגישה האנליטית אל תורת שדות המחלקה, הידועה בשם "התזה של טייט". לכן אפשר לראות בהתאמת לנגלנדס, מחד, תורת שדות מחלקה לא אבלית, ומאידך, פרמטריזציה אריתמטית של הצגות אדמיסיביליות (במקרה המקומי) או אוטומורפיות (במקרה הגלובלי).
ההשערה המקומית > חבורת וייל-דלין

נניח ש-F הוא שדה מקומי. בהמשך לתיאור הקודם על ההצגות המרוכבות של  \ \Gamma _{F}, כלומר, ההומומורפיזמים  \ \Gamma _{F}\rightarrow \operatorname {GL} _{n}(\mathbb {C} ), אפשר ללמוד את החבורה גם דרך הצגות אל הסגור האלגברי של שדה המספרים ה- \ \ell -אדיים, כאשר  \ \ell  שונה מן המאפיין של שדה השאריות של F. לצורך כך הציג אנדרה וייל חבורה  \ W_{F} עם הומומורפיזם  \ W_{F}\rightarrow \Gamma _{k} שיש לו תמונה צפופה, ובאופן כזה כל הצגה (רציפה) של  \ \Gamma _{F} היא גם הצגה של  \ W_{F}. כדי להתאים את התמונה גם להתנהגות של שדות מקומיים ארכימדיים, פייר דלין (Pierre Deligne) הגדיר את "חבורת וייל-דלין"  \ W'_{F}, שחבורת וייל היא חבורת מנה שלה.
השערת לנגלנדס המקומית עוסקת בהצגות של  \ W'_{F}.
ההשערה המקומית > פרטי ההשערה המקומית

ההשערה המקומית של לנגלנדס מתייחסת להתאמה בין הצגות n-ממדיות של  \ W'_{F}, כאשר F שדה מקומי, לבין הצגות "מותרות" (admissible representations) מרוכבות אי-פריקות של החבורה הליניארית הכללית  \ \operatorname {GL} _{n}(F).
ההתאמה בין הצגה n-ממדית  \ \rho =\rho _{\pi } של חבורת וייל-דלין לבין הצגה  \ \pi =\pi _{\rho } של חבורת המטריצות  \ \operatorname {GL} _{n}(F), אמורה לקיים את התכונות הבאות:
עבור n=1, ההתאמה נתונה על ידי האיזומורפיזם הסטנדרטי של תורת שדות המחלקה המקומית.
הקרקטר המרכזי של  \ \pi _{\rho } מתאים, תחת ההתאמה של ממד 1, לדטרמיננטה  \ \det(\rho ).
אם  \ \chi  קרקטר של F, אז  \ \rho _{\pi \otimes \chi }=\rho \otimes \chi .
\ \pi _{\rho } היא אינטגרבילית-בריבוע אם ורק אם  \ \rho (W'_{F}) איננה מוכלת באף תת-חבורת לוי של  \ \operatorname {GL} _{n}(\mathbb {C} ).
\ \pi _{\rho } "מאולפת" (מגדירה פונקציות בחיתוך המרחבים  \ L^{2+\epsilon }) אם ורק אם  \ \rho (W_{F}) חסומה.
אם H חבורה רדוקטיבית קשירה עם הומומורפיזם  \ H(F)\rightarrow \operatorname {GL} _{n}(F) שיש לו גרעין וקו-גרעין קומוטטיביים, אז יש התאמה דומה עבור ההצגות של  \ H(F), המתיישבת עם ההתאמות עבור חבורות המטריצות.
בניסוח זה של ההשערה לא מופיעות פונקציות L. השערה נוספת (שניסחו לנגלנדס ו-Jacquet ב-1970, ודלין ב-1973), קובעת גם התאמה בין פונקציות L של המרכיבים בהתאמה הקודמת, ובפרט אמור להתקיים  \ L(s,\rho _{\pi }\otimes \rho _{\pi '})=L(s,\pi \times \pi ') לכל שתי הצגות אי-פריקות  \ \pi ,\pi ' של חבורות המטריצות  \ \operatorname {GL} _{n}(F) ו- \ \operatorname {GL} _{n'}(F), בהתאמה.
ההשערה המקומית > מעמדה של ההשערה המקומית

מאז הועלתה על ידי לנגלנדס ב-1970, נפתרה השערה זו לחלוטין.
את המקרה הראשון, הקל ביותר, פתר לנגלנדס עצמו ב-1973. מדובר בשדות המקומיים הארכימדיים, שדה הממשיים  \ \mathbb {R}  ושדה המספרים המרוכבים  \ \mathbb {C} , שעבורם חבורת גלואה האבסולוטית היא מסדר 1 או 2. במקרה זה צד אחד של השקילות (זה העוסק בהצגות של חבורת גלואה האבסולוטית) מובן לחלוטין, והבעיה הייתה להוכיח שהצד השני שלה מתנהג בהתאם.
את המקרה של שדות לא ארכימדיים במאפיין חיובי פתרו ז'ראר לומון (אנ'), אולריך שטולר (אנ') ומיכאל רפפורט (אנ') בראשית שנות ה-90, ואת המקרה הנותר, של שדות לא ארכימדיים במאפיין 0, פתרו מייקל האריס (אנ') וריצ'רד טיילור בשנת 2001; גי אניאר (אנ') פתר את המקרה בצורה שונה בשנת 2000.
ההשערה הגלובלית

ההשערה הגלובלית עוסקת, כאמור, בהתאמה בין הצגות של  \ \Gamma _{k}, כאשר k שדה גלובלי, לבין הצגות אוטומורפיות של חבורת המטריצות  \ \operatorname {GL} _{n}(\mathbb {A} _{k}). פייר דלין זכה במדליית פילדס לשנת 1978 עבור פתרון חלקי של ההשערה עבור החבורה  \ \operatorname {GL} _{2} עבור שדות גלובליים ממאפיין אפס, שכלל את פענוח ההצגות של חבורה זו באופן שיישב את השערת רמנוג'ן. ולדימיר דרינפלד הוכיח חלקים מן ההשערה עבור החבורה  \ \operatorname {GL} _{2} עבור שדות גלובליים ממאפיין חיובי, וזכה במדליית פילדס לשנת 1990. הרחבה משמעותית של עבודה זו, לכל החבורות  \ \operatorname {GL} _{n} (במאפיין חיובי), זיכתה את לורן לפורג (Laurent Lafforgue) במדליית פילדס לשנת 2002.
עקרון הפונקטוריאליות

בתורת החבורות האלגבריות מבינים את החבורות הליניאריות  \ \operatorname {GL} _{n} כמקרים פרטיים של התאוריה הכללית של חבורות רדוקטיביות, ותוכנית לנגלנדס לוקחת נקודת מבט זו בחשבון. לכל חבורה רדוקטיבית קשירה G, לנגלנדס הצמיד את חבורת לנגלנדס  \ {}^{L}{}G. לנגלנדס מצא דרך להתאים לכל הצגה קספידלית אוטומורפית של G ולכל הצגה סוף-ממדית של  \ {}^{L}{}G, פונקציית L. על-פי ההשערה, פונקציות L אלה מקיימות משוואה פונקציונלית, המכלילה את אלו המוכרות מפונקציות L אחרות.
"עקרון הפונקטוריאליות" משדך את פונקציות L של החבורות הרדוקטיביות השונות. בהינתן שתי חבורות רדוקטיביות  \ G,H ומורפיזם  \ {}^{L}G\rightarrow {}^{L}Hבין חבורות ה-L שלהן, ההשערה מתאימה בין ההצגות האוטומורפיות של שתי החבורות, בדרך המתיישבת עם פונקציות L המתאימות להן. זוהי השערה חזקה מאוד, שממנה נובעות כל האחרות שהוצגו עד כאן. מטבען של ההצגות המושרות. ניסיונות להציע בנייה ישירה של הפונקטור הניבו עד כה רק תוצאות חלקיות ומותנות.
רקע היסטורי

תוכנית לנגלנדס לא צמחה בחלל ריק. בדיעבד, אפשר לזהות לה מקורות השראה אפשריים אחדים.
אחד מאלה הוא הצעתם של המתמטיקאים האריש-צ'נדרה וישראל גלפנד שאפשר לבנות הצגות של חבורות לי באינדוקציה מהצגות קאספידליות של תת-חבורות פרבוליות, ברוח עבודותיו של האריש-צ'נדרה על חבורות לי פשוטות למחצה. מקור אחר הוא נוסחאות העקבה של סלברג ואחרים.
החידוש הגדול בתוכנית של לנגלנדס, מלבד העומק הטכני, הוא ההצעה לקשר ישיר בין תורת ההצגות לתורת המספרים, יחד עם ארגון עשיר בפרטים של ההשערות (ה"פונקטוריאליות").
לדוגמה, בעבודות של האריש-צ'נדרה אפשר למצוא את העיקרון שלפיו טכניקה שהצליחה עבור חבורת לי פשוטה למחצה (או אף חבורה רדוקטיבית) אחת, אמורה להצליח לכולן. לפיכך, ברגע שהובן התפקיד שממלאות כמה חבורות לי מדרגה נמוכה, כמו  \ \operatorname {GL} _{2}, בתאוריה של תבניות מודולריות (ובדיעבד אפשר לראות ב- \ \operatorname {GL} _{1} את המקרה של תורת שדות המחלקה), הדרך הייתה פתוחה לפחות לשער כיצד נכנסת לתאוריה  \ \operatorname {GL} _{n} ל-n כללי.
הרעיון לבנות על תבניות חוד (cusp forms) הגיע מן התבניות האלה בעקומים מודולריים, אבל היה להן תפקיד מוחשי גם בתורה הספקטרלית, בתור "ספקטרום בדיד" של מרחב ההצגות, בהשוואה לספקטרום הרציף שאותו מסבירות סדרות אייזנשטיין. עבור חבורות לי מדרגה גבוהה יותר, המיון נעשה הרבה יותר מורכב, משום שיש יותר תת-חבורות פרבוליות שצריך לקחת בחשבון.
בכל הגישות האלה לא היה מחסור בשיטות טכניות, בדרך כלל אינדוקטיביות באופיין ומבוססות על פירוק לוי של חבורות לי, למשל, אבל התחום בכללו היה מאז ומעולם קשה ביותר, והוא עדיין נחשב לכזה.
בתבניות המודולריות אפשר לראות הכללות של התבניות המודולריות של הילברט, התבניות המודולריות של זיגל, ואף פונקציות תטא.
התוכנית הגאומטרית

"תוכנית לנגלנדס הגאומטרית", שהוצעה על ידי ז'ראר לומון בעקבות רעיונות של ולדימיר דרינפלד, עולה מניסוח גאומטרי של תוכנית לנגלנדס המקורית, האלגברית. במקרים פשוטים, היא מקשרת את ההצגות ה- \ \ell -אדיות של "חבורה יסודית etale-ית" של עקום אלגברי, לאובייקטים של הקטגוריה הנגזרת של אלומות  \ \ell -אדיות על ה-moduli stack של אגדים וקטוריים של היריעה.
מדליית פילדס הוענקה ב-2010 לנו באו צ'או על הוכחת "הלמה היסודית" של תוכנית לנגלנדס הגאומטרית.
הערות שוליים

↑  על-פי הניסוח של A. Borel ב-(Automorphic L-functions, Proc. Symp. Pure math. 33(2), 27--61, (1979. ראו במקור An Introduction to the Langlands Program לעיל.
חייל בודד

.
חייל בודד הוא חייל המשרת בצה"ל ומנותק ממשפחתו מסיבות שונות.
חייל שהוכר ברשויות צה"ל כחייל בודד זכאי לאפשרויות סיוע מגוונות בעקבות הריחוק ממשפחתו. חיילים בודדים זקוקים למקום מגורים הולם במהלך השירות וכן למסגרת ולתמיכה רגשית, וצה"ל מעניק להם מגוון הטבות כדי להקל על שירותם.
הכרה בחייל כבודד נעשית לאחר הגשת בקשה בלשכת הגיוס האזורית (למי שטרם התגייס), או הגשת בקשה במהלך השירות אצל מש"ק ת"ש ביחידה. חייל מוגדר כבודד מסיבות כגון: הורים שהיגרו מהארץ, הורים בשליחות בחו"ל, עולים חדשים שהגיעו לארץ לבדם כדי להתגייס, יתומים מהורים, וחיילים שהקשר עם משפחתם מנותק.
כיום משרתים בצה"ל כ-5,800 חיילים במעמד חייל בודד, למחציתם משפחות שאינן מתגוררות בישראל. חלקם מחויבי גיוס על פי חוק גיוס חובה וחלקם מתנדבים. חלקם בעלי קרובי משפחה מדרגה ראשונה בארץ, אך מסיבות שונות אינם יכולים לגור בבתיהם, ולכן מוגדרים כחיילים בודדים. כמחצית מהחיילים הבודדים משרתים בתפקידי לחימה בצה"ל.
חיילים בודדים

ההכרה הרשמית לקבלת הסיוע מגורמי הממשלה השונים וחלק מהארגונים החברתיים נעשה אך ורק על ידי צה"ל.
נעשית כיום הבחנה בין שני סוגי הגדרות לחייל בודד:
בודד מובהק (עולה) - חייל שעלה לארץ בגפו, חייל יתום מהוריו או חייל שהוריו שוהים בחו"ל מסיבות שונות (בן יורדים, בן שליחים).
בודד חסר עורף משפחתי - חייל אשר הוריו נמצאים בארץ אך הוא לא בקשר עימם או שאינם תומכים בו.
סיוע של צה"ל לחייל בודד

הטבות כספיות: מענק חודשי קבוע בנוסף לשכר חייל, תווי שי בערבי חגים, פטור מאגרת טלוויזיה, מענק נישואין, מענקי חבילות מזון והטבות כספיות חד פעמיות שונות. ישנה אפשרות לבקש סיוע במימון טיסה לביקור ההורים בחו"ל מהאגודה למען החייל, פעם אחת במהלך השירות. חייל בודד שנמצא בחופשת מחלה בביתו משלושה ימים ומעלה זכאי לקבל דמי כלכלה בימים אלו כבר מהיום הראשון. החייל זכאי לדמי כלכלה גם במצב בו הוא יוצא לחופשה מיוחדת מטעמים כלכליים בלבד.
הטבות דיור: עזרה משמעותית בשכר דירה, סיוע במימון אחזקת הדירה, אפשרות ללינה באחת מדירות האגודה למען החייל ברחבי הארץ ללא תשלום שכר דירה או מיסים ("דירות בודדים"), אפשרות ללינה באחד מעשרות קיבוצים ברחבי הארץ (בה החיילים נהנים מהשירותים שמציע הקיבוץ ומקבלים דמי כיס סמליים), ואפשרות לינה בבית החייל של האגודה למען החייל ברחבי הארץ (בה החייל מקבל גם שירותי כביסה ומזון).
הטבות נלוות: חייל בודד שהוריו שוהים בחו"ל זכאי לקבל מדי חודש כרטיס חיוג לחו"ל. בעת שהותו בטירונות הוא זכאי לקבל עשר אגרות דואר אוויר לשם התכתבות עם בני משפחתו.
עמותות ומתנדבים

כיום קיימות מספר עמותות המסייעות לחיילים בודדים, בהן:
תוכנית "כנפיים"- מיזם חברתי המשותף לסוכנות היהודית ולקרן מיראז' ישראל. המיזם פועל למעלה מעשור ומלווה צעירים עולים בודדים המיועדים לגיוס בתוכניות קליטה ראשוניות וחיילים עולים בודדים במעמד. התוכנית כוללת שלושה חלקי ליווי: 1) קליטת הצעירים העולים במסגרות הסוכנות היהודית, והפעלת "מרכז הכוון" – הנותן סיוע פרטני וקבוצתי לעולים ואף מקיים סדנאות הכנה לגיוס. 2) ליווי במהלך שירות הצבאי, כולל מענה בשעת חירום, סיוע כלכלי \ רווחה בשת"פ עם צה"ל. 3) תהליך ההכנה להשתלבות באזרחות – סדנאות המתקיימות ב-12 מחזורים בשנה (אחת לחודש) במשך חמישה ימים וליווי פרטני הכולל אבחון דידקטי מקצועי, שיחות ייעוץ, והכוונה המתמקדת בהשמה, דיור, ושילוב בהשכלה גבוהה. 4) תוכנית הבוגרים.
המרכז לחיילים בודדים על שם מייקל לוין - מרכז תמיכה לחיילים בודדים אשר מסייע לחיילים בודדים בכל צרכם, בייעוץ לקראת, במהלך ובשחרור מהשירות הצבאי, ציוד, אירועים חברתיים, מלגות ועוד. עמותה זו נקראת ע"ש מייקל לוין, חייל בודד שנהרג במלחמת לבנון השנייה.
צופים גרעין צבר - תוכנית לחיילים בודדים עולים מרחבי העולם, אשר חיים כגרעינים בקיבוצים ברחבי הארץ ובכפר גרעין צבר ברעננה. המשתתפים מלווים ונתמכים על ידי צוות התוכנית ובראשם רכזי הגרעינים. התוכנית כוללת סמינרי הכנה במדינות המקור, פרק קליטה של שלושה חודשים לפני הגיוס ושירות צבאי מלא ומשמעותי בצה"ל, ביחידות שונות ולא כמסגרת מקובצת.
בית חם לכל חייל - עמותת בית חם לכל חייל מספקת פתרונות מקיפים הכוללים דיור, משפחות מאמצות, תמיכה רגשית וכלכלית, עזרה בזמן החלמה מפציעה, טיפול בחובות, סיוע בסבך הבירוקראטי, מלגות לימודים והשמה בעבודה לחיילים משוחררים ועוד.
העץ הבודד-עמותה שמספקת תמיכה וסיוע לחיילים בודדים בצבא על ידי אזרחים ומשוחררים בודדים אחרים
אח גדול - עמותה המסייעת ומלווה חיילים בודדים לקראת השירות, במהלכו ואחריו באמצעות ליווי אישי של חיילים בודדים לשעבר ומתנדבים.
הבית של בנג'י - הכוונה וליווי לחיילים בודדים בהתנדבות מלאה ובמגוון תחומים ע"ש רב-סרן בנג'י הילמן.
בית אלמוג שילוני - עמותה המנהלת בתים חמים לחיילות וחיילים בודדים, ומלווה אותם גם לקראת שחרורם מהצבא כחלק מהכנתם לאזרחות בתחומי השכלה, מקצוע ועבודה. עמותה זו נקראת ע"ש סמ"ר אלמוג-עשהאל שילוני, שנהרג בפיגוע בתל אביב.
בשנים האחרונות גברה המודעות בקרב אזרחי ישראל לחיילים בודדים, וקיימות משפחות ה"מאמצות" חיילים בודדים ומזמינות אותם לארוחות חג וארוחות ערב שבת.
בשנת 2016 התאגדו כלל הארגונים החברתיים ומשרדי הממשלה העוסקים בתחום החיילים הבודדים בפורום ארגוני החיילים הבודדים בעקבות בקשת ועדת העלייה והקליטה של הכנסת בראשות חבר הכנסת אברהם נגוסה.
חיילים בודדים שנפלו

בימי מבצע צוק איתן ב-2014 התגייסו אזרחים רבים להשתתף בהלוויותיהם של חיילים בודדים שנהרגו בקרב במהלך המבצע. הדבר נעשה בעקבות קריאות ברשתות החברתיות באינטרנט, שנבעו מחשש שמספר המלווים בהלוויות יהיה קטן. מספר האזרחים שהגיעו לאחת ההלוויות הגיע על פי הערכה עד ל-20 אלף איש. קריאות דומות הועלו להשתתף בניחום האבלים של קרובי החיילים במהלך ימי השבעה.
הערות שוליים

↑  חיילים בודדים בצה"ל, באתר בית חם
↑  ישיבה של ועדת העלייה, הקליטה והתפוצות, תמיכה בחיילים בודדים עולים ותושבים חוזרים, הנותרים חסרי כל עם שחרורם מצה”ל, באתר כנסת פתוחה, ‏27/12/2016
↑  אחיה ראב"ד, לא נשאר לבד: 20,000 בהלוויית החייל הבודד, באתר ynet, 22 ביולי 2014
| --- | --- |
בקרת זהויות :  NLI: 987012751271505171
ה'תשע"ז

ה'תשע"ז (5,777) ובקיצור תשע"ז – היא שנה עברית  אשר החלה ביום א' בתשרי, אור ל-3 באוקטובר 2016, והסתיימה ביום כ"ט באלול, 20 בספטמבר 2017.
המולד של תשרי חל ביום השבת, 20 שעות ו-724 חלקים. לפיכך זו שנה מסוג בחג. איננה מעוברת, ואורכה 353 ימים.
זו שנה שנייה לשמיטה, ושנת 1 במחזור העיבור ה-305. תקופת ניסן שבשנה זו היא תחילת שנת 9 (סימנה טלזא) במחזור השמש ה-207.
שנה זו היא שנת 1,948 לחורבן הבית, ושנת 2,328 לשטרות.
מדינת ישראל חגגה ביום העצמאות ה'תשע"ז 69 שנות עצמאות.
ביום ירושלים ה'תשע"ז נחגגו 50 שנה לקרב על ירושלים במלחמת ששת הימים.
אירועים

פרק זה לוקה בחסר. אנא תרמו לוויקיפדיה ו. ייתכן שתמצאו פירוט בדף השיחה.
י' בטבת – פיגוע הדריסה בטיילת ארמון הנציב בו נרצחו 4 חיילי צה"ל
כ"ב בטבת – דונלד טראמפ מושבע כנשיא ה-45 של ארצות הברית
ה' בשבט – החלה משטרת ישראל בפינוי עמונה במבצע שנקרא "מבצע גן נעול"
ט"ז באדר – אדם הלוקה בנפשו מצית קופ"ח בחולון וגורם למותה של עובדת, וכתוצאה מכך ארגוני עובדים פותחים בשביתה כמחאה על התגברות האלימות כלפי אנשי מקצוע במדינת ישראל
נפטרו

ו' בחשון – לאונרד כהן, זמר יהודי–קנדי
ט"ז בחשון – הרב גבריאל טולדנו, מייסד וראש ישיבת אור ברוך בירושלים
י' בטבת – הרב משה שפירא, הוגה דעות חרדי ליטאי
ט"ו בטבת – מאיר בנאי, זמר-יוצר ושחקן ישראלי (נולד ב-ה'תש"ך)
כ' בשבט – אלי ליפסקר, חזן, מוזיקאי, כותב ומלחין חסידי ידוע.
כ"ז בשבט – הרב יעקב אדלשטיין, רבה של רמת השרון
י"ח אייר – הרב שמואל יעקב בורנשטיין, ראש ישיבת קריית מלך
כ"א בתמוז – הרב אליהו שטרנבוך, פוסק הלכה ורבה של "קהילת מחזיקי הדת" באנטוורפן במשך כחמישים שנה.
כ"ה בתמוז – הרב נחמן טוקר, מראשי ישיבת חברון כנסת ישראל
ג' באלול – הרב דוד פרץ רבה הספרדי של טבריה (נולד ג' בטבת ה'תרצ"ג)
פרסי ישראל

דוד בארי – מפעל חיים – תרומה מיוחדת לחברה ולמדינה
אריה ורדי – חקר המוזיקה
יוסף ירדן – חקר מדעי החיים
נילי כהן – חקר המשפט
צביקה לוי – מפעל חיים – תרומה מיוחדת לחברה ולמדינה
יהודה ליבס – חקר מחשבת ישראל
מלכה מרגלית – חקר החינוך
אגנס קלטי – ספורט ותרבות הגוף
אורי שקד – חקר ההנדסה
לוח שנה > מאפייני לוח השנה

שנה מסוג בחג, ובה 353 ימים.
שנה "פשוטה": שאיננה מעוברת ובה חודש אדר אחד.
שנה "חסרה": שבה חשוון וכסלו בני 29 יום כל אחד
י"ג באדר חל בשבת, ולכן תענית אסתר מוקדמת ליום חמישי י"א באדר.
כ"ז בניסן חל ביום ראשון, ולכן יום הזיכרון לשואה ולגבורה נדחה ליום שני כ"ח בניסן (כלל זה הוחל משנת ה'תשנ"ז - 1997).
ד' באייר חל ביום ראשון, ולכן יום הזיכרון לחללי מערכות ישראל נדחה ליום שני ה' באייר ויום העצמאות נדחה ליום שלישי ו' באייר (כלל זה הוחל משנת ה'תשס"ד - 2004).
י' באייר חל בשבת, ולכן יום הרצל נדחה ליום ראשון י"א באייר.
מדעי החברה

מדְעי החברה (באנגלית: Social sciences) מהווים קורפוס של מדעים, העוסקים בחקר החברה האנושית על היבטיה המגוונים, ובאינטראקציה של זו עם הלא-אנושי. לדוגמה: גאוגרפיה המתייחסת להשפעות האדם על הסביבה הפיזית כמו שינויי אקלים; אנתרופולוגיה המתייחסת לאלמנטים בתרבות החומרית ובאינטראקציה של התרבות האנושית עם אורגניזמים; פסיכולוגיה – תחום העוסק בחקר הנפש, התפיסה וההתנהגות, ומטרתו לחקור את התנהגות האדם – הן כפרט והן כחברה.